BIDE GARBIKETA ZERBITZUA KONTRATATZEKO BALDINTZA TEKNIKOEN AGIRIA

I. titulua. LEHIAKETAREN XEDEA

Aretxabaletako Udalak, Baldintzen Agiri honen bidez, hiri bideetako garbiketa zerbitzu publikoa eta antzekoak adjudikatzeko lehiaketaren deialdia egin du. 
Zerbitzuak astelehenetik igandera emango dira, biak barne. 
Hauek izango dira garbiketa zerbitzuaren langileak gutxienez:
· Astelehenetik ostiralera: lau behargin, beharrezko makinak eta arduraduna barne.
· Larunbatetan: hiru behargin, beharrezko makinak eta arduraduna barne.
· Igande eta jaiegunetan: bi behargin, beharrezko makinak eta arduraduna barne.

Langileen egutegiak udal teknikariekin adostuko dira.



II. titulua. EMANGO DIREN ZERBITZUAK

Emango diren zerbitzuak Agiri honen artikuluetan definitu dira, eta bi bloketan banatzen dira:
A. Derrigorrezko zerbitzuak.
B. Urbanizazio berriak.


A. DERRIGORREZKO ZERBITZUAK
I. HIRI BIDEEN GARBIKETA ETA ANTZEKOAK

A Bide publikoen garbiketa

1 Espaloiak, galtzadak eta oinezkoen guneak eskuz erraztatzea.
2 Espaloiak, galtzadak eta oinezkoen guneak bitarteko mekanikoz erraztatzea.
3 Espaloiak, galtzadak eta oinezkoen guneak eskuz edo bitarteko mekanikoz urarekin garbitzea.
4 Paperontziak hustea.
5 Zuhaitz txorkoak garbitzea.
6 Animalien gorozkiak garbitzea.
7 Hostoen erortze garaiko garbiketa.

B Askotariko eremuen garbiketa

1 Pasealeku eta industrialdeak garbitzea.
2 Eskailerak garbitzea.
3 Udal parkeak garbitzea.
4 Eraikinen atzealdea garbitzea.
5 Eskoletako patioak garbitzea.
6 Azoka garbitzea.
7 Haur parkeak garbitzea.
8 Txakurrentzako eremuak garbitu eta mantentzea.

C Garbiketa bereziak

1 Paperontziak garbitzea.
2 Edukiontzien inguruak garbitzea.
3 Olio eta koipe orbanak garbitzea.
4 Espaloi eta plazetako zoladuren garbiketa berezia.
5 Igande eta jaiegunetako garbiketa berezia.
6 Berehalako ekintzako garbiketa zerbitzua.
7 Ekitaldi, azoka eta festen ondorengo garbiketa.
8 Pintadak, kartelak, pegatinak, banderatxoak eta pankartak kendu eta garbitzea. 
9 Arazo zehatzak dituzten eremuen garbiketa berezia.
10 Hustubideak garbitzea.
11 Elurte eta izozte handietarako plana.
12 Larrialdietarako plana.


II. HONDAKINEN BILKETA ETA GARRAIOA
A Animalia hilen bilketa.
B Garbiketan jasotako hondakinen bilketa eta garraioa.


B. URBANIZAZIO BERRIAK



III. titulua.  ZERBITZUEN DEFINIZIOA ETA MAIZTASUNA
(planoen eranskinaren arabera).

Bide publikoen garbiketa zerbitzurako, Udalak kategoria orokor hauek ezarri ditu:
-A eremuak: egunero. (Alde Zaharra).
-B eremuak: astean 3 aldiz. (Gainerakoak).
-C eremuak: astean behin. (Industrialdeak).

Garbitzeko baliatuko diren bitartekoak lizitatzaile bakoitzak proposatu beharko ditu, bai giza baliabideei zein baliabide materialei eta garbiketa sistemei dagokienez, zerbitzua ahalik eta efizienteena izan dadin.

Aurrekoa gorabehera, adjudikaziodunak jarraian adierazi diren garbiketa mota edo sistema bakoitzerako definitu diren egutegiak/maiztasunak errespetatu beharko ditu.

Eremuen banaketa erantsitako planoetan ageri da (1. eranskina).


A. DERRIGORREZKO ZERBITZUAK
I. HIRI BIDEEN GARBIKETA ETA ANTZEKOAK

A.- BIDE PUBLIKOEN GARBIKETA
1.- ESPALOIAK, GALTZADAK ETA OINEZKOEN GUNEAK ESKUZ ERRAZTATZEA.
Espaloiak, pasealekuak, plazak, galtzadak eta abar sakonki garbitu beharko dira, batez ere espaloien hurbileko eremuak. Zerbitzu honek barne du ere espaloi eta galtzadetan agertzen diren belarrak eta sasiak kentzea.

Behargin batek edo gehiagok osatutako lantaldeek gauzatuko dituzte lan hauek, eginkizuna modu eraginkorrean betetzeko behar dituzten tresnen laguntzarekin.

Eskuzko garbiketa erabiliko da mekanizazioa posible ez den eremuetan bakarrik.

Hona hemen lanen maiztasunak:
· egunero.
· astean 3 aldiz.
· astean behin.
· hilean behin.
· urtean 3 aldiz.


2.- ESPALOIAK, GALTZADAK ETA OINEZKOEN GUNEAK BITARTEKO MEKANIKOZ ERRAZTATZEA.
Erraztatzea ahalik eta gehien mekanizatuko da garbitzen diren hiri eremuetan. Nolanahi ere, makinek eskuz garbitzeko osagarriak garraiatzeko aukera eman beharko dute ere, bi garbiketa motak konbinatu ahal izateko.

Erraztatze mekanikoa bide publikoetako galtzadak eta espaloiak bitarteko mekanikoz erraztatzean datza, agertzen diren hondakin, zabor, hauts eta abar guztiak kendu eta bilduta. 

Erratz makinak erabiliko dira (xurgapen bidezkoak) botatzen den airearen kutsadura saihesteko sistemekin, eta ureztatze gailuak ere izango dituzte hautsa ez sortzeko.

Soto, garaje eta antzekoetan kokatutako plaza eta erabilera publikoko guneetan, egituraren ondorioz “erabilera gainkarga” mugatua badute, erabiliko den makinaren pisua kontuan hartu beharko da.

Hona hemen lanen maiztasunak:
· egunero.
· astean 3 aldiz.
· astean behin.
· hilean behin.
· urtean 3 aldiz.


3.- ESPALOIAK, GALTZADAK ETA OINEZKOEN GUNEAK ESKUZ EDO BITARTEKO MEKANIKOZ URAREKIN GARBITZEA.
Garbiketa honetan, presiopeko ura botako da galtzada eta espaloien gainean, batez ere zintarrien inguruan, mahuka bidez edo aho orientagarriak dituzten ibilgailuen bidez.

Hondakinak zintarrietarantz eramango dira espaloien kasuan, eta euri uren sarerantz plaza eta oinezkoen guneen kasuan. Ondoren, hondakin horiek jaso egingo dira.

Garbiketa eragiketa hauek eguraldia eta gainazalen zoladuraren egoera egokiak direnean egingo dira bakarrik. Ur bidezko garbiketa ez da egingo euri, elur eta izozte garaian.

Eskuz, bitarteko mekanikoz edo bietara egindako ur bidezko garbiketa modalitateen artean, lizitatzaileak egokien deritzona eskainiko du, baina betiere parametro hauek kontuan hartuta: efizientzia handiena, emaitzak, modalitate bakoitzaren kostua eta mugak, aukerak eta inguruaren ezaugarriak. Era berean, kontuan hartu beharko dira ere espaloi eta galtzaden zabalera, maldak, errepideko zirkulazioaren noranzkoa, zoladuraren izaera eta egoera, estolderia sarearen edukiera eta ezaugarriak, ur harguneen kokalekua eta ezaugarriak, espaloiaren maila atari, etxe eta saltokiekiko, eta ibilgailuen aparkaleku mota.

Hona hemen lanen maiztasunak:
-1. maila, alde zaharra eta inguruak. Astean behin, astelehenetan ahal bada.
-2. maila, bide nagusiak. Astean behin.
-3. maila, gainerako hiri eremuak. Hilabetean behin.




4.- PAPERONTZIAK HUSTEA
Udalerriko uneko paperontzietan eta etorkizunean instalatzen diren horietan saski barruan uzten diren hondakin guztien bilketan datza lana. Horretarako, paperontzia ireki beharko da, horretarako gaitu den mekanismoaren bidez, eta debekatuta egongo da eskua sartzea hondakinak ateratzeko.

Gaur egun, udalerrian dauden paperontzi guztiak birziklatzekoak dira (4 gai: organikoa, errefusa, ontziak, papera). Paperontzien bilketa ere birziklatzeko moduan egingo da, hau da, gaikako bilketa egingo da. Erabiltzaileek ez badituzte hondakinak behar bezala gaika bereizi eta hondakinak nahasita badaude paperontzian, errefusera botako dira.

Maiztasuna erraztatzearen bera izango da gutxienez. Dena den, paperontziak husteko maiztasuna nahikoa izan beharko da inoiz ere beteta egon ez daitezen eta beti erabiltzeko edukiera gera dadin.

Paperontziak Udalak hornituko ditu, beraz, adjudikaziodunak ez du paperontzi berririk ipini beharko.

Adjudikaziodunak udalerriko paperontzietan aurkitzen dituen arazoak jakinarazi beharko ditu dagozkion parteetan.


5.- ZUHAITZ TXORKOAK GARBITZEA
Zuhaitz txorkoak espaloien modu berean garbituko dira, eta maiztasun berarekin.


6.- ANIMALIEN GOROZKIAK GARBITZEA
Eragiketa hau egingo da horrelako hondakinak aurkitzen diren tokietan, bai eta txakurrentzako eremuetan ere. Lizitatzaileek adieraziko dute horretarako garbiketa sistema eraginkorrenak zeintzuk diren. Oro har, zerbitzu hau galtzadak, espaloiak, pasealekuak eta parkeak erraztatzeko eragiketekin batera egingo da, eta maiztasun berarekin.


7.- HOSTOEN ERORTZE GARAIKO GARBIKETA
Hostoen bilketa udazkenean eta/edo zerbitzua beharrezkoa denean egingo da, udalerrian pilatzen den hosto bolumen handirako egokiak diren baliabide mekaniko eta giza baliabide egokiak jarrita. Hostoak modu independentean jasoko dira eta Udalak adierazten duen landare hondakinetarako zabortegi baimendura eramango dira (gaur egun AKEI-Arrasate).



B.- ASKOTARIKO EREMUEN GARBIKETA 
1.- PASEALEKU ETA INDUSTRIALDEAK GARBITZEA 
Pasealeku eta industrialdeetan astean behin egingo da mantentze garbiketa, eta urtean hirutan garbiketa sakona. Garbiketa horrek barne izango ditu espaloiak, pasealekuak, zintarriak eta paperontziak hustea.

Astean behingo garbiketa eta urtean hiru garbiketa sakon behar dituzten eremuak.

Arrasate eta Eskoriatza lotzen dituen hiri bidegorria.
Bainuetxetik Urkulura doan bidegorria, hiri tartea, aisialdiko baratzeetara iritsi arte.
Basabe Industrialdea. (Basabe Industrialdea 3-5-7-11-4-6. Copreci kalea 1-2).
Basabe Industrialdea, saihesbiderako irteera. (Basabe Industrialdea 1 eta 1W).
Industrialdetik Etxebarrira, Apotzagaetxebarri auzoan.
Bainetxe Industrialdea.
Lausitta 17.
Otalora 31 (4a eremua, hodiak) 
Deba ibaiko ezkerraldeko pasealeku osoa, Lausitta kaleko 28tik hasi eta Loramendi kaleko 42. zenbaki ondoko zubira arte.

Eremu hauen astean behingo garbiketaz gain, urtean 3 aldiz, garbiketa sakon bereziak egingo dira. Horietan, sakonki erraztatu eta urarekin garbituko dira eremuak eta, beharrezkoa balitz, uneko arekak sakonki garbituko dira ere.

Garbiketa hauen datak udal zerbitzu teknikoen eta adjudikaziodunaren artean adostuko dira.


2.- ESKAILERAK GARBITZEA
Udalerriko eskailera guztiak garbitu behar dira, dagokien erraztatze eta ur bidezko garbiketarekin.

Erraztatzearen maiztasuna astean behingoa izango da eta ur bidezko garbiketarena hilean behingoa.         


3.- UDAL PARKEAK GARBITZEA
Uneko udal parkeak garbitu behar dira, zehazki, Santakurtzekoa (bidegorri ondoan), saihesbiderako ezponda barne, Apotzagaetxebarrikoa (kiroldegi aurrean), Markoleko etxe atxikien atzeko parke txikia, San Miguel Bedarretakoa (Deba ibai ondoan), eta Tarapea/Iturrizarrekoa (Deba ibai ondoan).

Parkeak astean behin garbituko dira, gune zolatuen eta gune berdeen garbiketa barne hartuta, eta paperontziak hustu egingo dira.


4.- ERAIKINEN ATZEALDEA GARBITZEA
Ezponden aldera ematen duten eta oinezkoen espaloiak ez diren eraikinen atzealdeak garbitzean datza. Intentsitate txikiagoarekin garbitzen diren eremuak dira eta garbiketa sakon bat egin behar zaie, eremua inbaditzen duten belarrak, lurrak eta sasiak kenduta. Hustubideak, kanaletak eta estoldak ere garbitu behar dira.

Eraikin hauen atzealdea:
· Santakurtz kalea, 5etik 15eta eta 25etik 27ra.
· Iturrigorri frontoiaren atzealdea.
· Loramendi 9,11 eta 13.
· Errekabarren kalea, 2tik 22ra, Osakidetzaren Anbulatorioa, Santa Rita Komentua.
· Araba Ibilbidea, 34 bis-etik 42ra.
· Bedarreta 15, 16 eta 17.
· Txarapea (ezpondaren beheko aldea).

Garbiketaren maiztasuna hilean behingoa izango da gutxienez.


5.- ESKOLETAKO PATIOAK GARBITZEA
Udalerriko eskoletako patioak eta inguruak, eskailerak eta igarobideak garbituko dira.

Hauek dira garbitu beharreko patioak:
· Kurtzeberri eskola, barne dituela patioa, atzealdea eta y Iturrigorri Frontoia.
· Herriko Plaza 1, barne dituela Herriko Plaza, aldamenetako patioak eta arkupeak.
· Arizmendi Ikastola, Basabeazpi gunea.
· Pausoka.

Garbiketaren maiztasunak hauek izango dira: 
-Garbiketa sakon bat astean behin, barne hartuta erraztatzea, urarekin garbitzea eta paperontziak hustea. Garbiketa hori astelehen goizeko 9ak baino lehen burutu beharko da.
-Horrez gain, mantentze garbiketa bat egingo da asteko gainerako egunetan (astearte, asteazken, ostegun eta ostiralean).

Patioen garbiketa garaia izango da: 
-Urte osoan zehar eskoletako patioetan.


6.- AZKOKA GARBITZEA
Azoka garbitzeko, Gernika plaza garbitu beharko da eta inguruetan sakabanatuta gelditu diren hondakinak bilduko dira (lorategi eremuan, etab.) azoka egunetan (astean behin), astelehenetan. 

Horrez gain, adjudikaziodunak kartoi, egur eta abarretako hondakinak bilduko ditu eta gaikako bilketarako edukiontzietara eramango ditu.

Garbiketa 15:00ak baino lehen amaitu beharko da. 


7.- HAUR PARKEAK GARBITZEA
Hiri eremuko haur parkeen eguneroko garbiketa da eta barne izango ditu zoladura garbitzea, paperontziak hustea eta parkeko elementuak berrikustea eta, beharrezkoa balitz, garbitzea.
Urtean bitan, ahal bada apirilean eta urrian, garbiketa sakona egingo da presiopeko urarekin, bai zoladuran eta baita parkeko ekipamenduko gainerako zatietan ere.

8.- TXAKURRENTZAKO EREMUAK GARBITU ETA MANTENTZEA 
Udalerrian txakurrentzat dauden eremuak garbitu eta mantendu beharko dira, hau da, gune hauetan pilatutako gorozkiak kendu eta paperontziak hustuko dira.

Nolanahi ere eta emango duten zerbitzuaren inguruko proposamen zehatza egiteko lizitatzaileen betebeharra gorabehera, txakurrentzako eremuen garbiketa eta mantentze zerbitzuak, inguruetako paperontziak hustea barne, astean behingo maiztasuna izango du gutxienez.

Gaur egun txakurrentzako eremu bakarra dago (Bedarreta-Lausitta_Unibertsitatearen atzealdean). 



C.- GARBIKETA BEREZIAK 
1.- PAPERONTZIAK GARBITZEA
Zerbitzu honek barne ditu paperontzien garbiketa, kanpotik eta barrutik, eta pegatinak, pintadak edo antzekoak kentzea ere. Lan hauek egiteko, merkatuan dauden gailu edo bitarteko eraginkorrenak eta malguenak erabiliko dira.

Lanak egin aurretik Udalari horren berri emango zaio, eta, lanak amaitu ondoren, horien inguruko txostena aurkeztuko da.

Garbiketaren maiztasuna urtean bikoa izango da gutxienez, ahal bada apirilean eta urrian.

Lan hauek egiteko, merkatuan dauden gailu edo bitarteko eraginkorrenak eta malguenak erabiliko dira.


2.- EDUKIONTZIEN INGURUAK GARBITZEA 
Zabor eta birziklatze edukiontzien eremuak sakonki garbitzean datza. Eremu hauek garbi mantentzeko erraztatze edo ur bidezko garbiketak egingo dira, urtean 4 aldiz gutxienez, ahal bada otsailean, maiatzean, abuztuan eta azaroan, eta beharrezkoa den guztietan ere.

Lanak egin aurretik Udalari horren berri emango zaio, eta, lanak amaitu ondoren, horien inguruko txostena aurkeztuko da.


3.- OLIO ETA KOIPE ORBANAK GARBITZEA
Ibilgailuek zein herritarrek, erregaia jartzean, eragindako olio, koipe, erregai eta antzeko orbanak garbitzean datza. Orban hauek ez dira erraztatze eta ur bidezko garbiketa eragiketekin desagertzen.

Lan hauek egiteko, merkatuan dauden gailu edo bitarteko eraginkorrenak eta malguenak erabiliko dira. 

Produktu geldo ez kimikoak erabiliko dira aipatu koipe, olio, erregai eta antzekoak desagerrarazteko. Bide publikoan erabiltzeko seguruak diren produktuak izango dira.

Garbiketaren maiztasuna beharretara egokituko da, oinezko zein ibilgailuen zirkulazio segurua bermatzeko moduan.


4.- ESPALOI ETA PLAZETAKO ZOLADUREN GARBIKETA BEREZIA
Udalerriko zenbait eremutako zoladura modu intentsiboan garbitzean datza, erraztatzeko makinari atxikitako garbiketa modulu baten laguntzarekin, horretarako giza baliabide eta baliabide material egokiak baliatuta.

Nolanahi ere eta emango duten zerbitzuaren inguruko proposamen zehatza egiteko lizitatzaileen betebeharra gorabehera, garbiketa intentsiboaren zerbitzuak eremu bakoitza urtean bitan garbitzeko moduan emango da, ahal bada apirilean eta urrian.

Hauek izango dira garbitu beharreko zoladurak:
· Herriko plaza, arkupeak barne.
· Iralabarriko arkupeak.
· Errekabarreneko arkupeak.
· Belorrietako arkupeak.
· Iturrizarreko arkupeak.
· Durana pasadizoa 30.


5.- IGANDE ETA JAIEGUNETAKO GARBIKETA BEREZIA
Dagokion planoan adierazitako eremua urteko igande eta jaiegun guztietan garbitzean datza. Eremu hauek bereziki pairatzen dituzte asteburu eta jaiegunetako jardueraren ondorioak, batez ere udalerriko erdigunean. (2. ERANSKINEKO planoan adierazitako eremua).

Gauzatuko diren zerbitzuak ahalik eta balioaniztunenak izango dira; beraz, erraztatze mistoak, ur bidezko garbiketa mistoak eta behar diren eragiketa guztiak aplikatuko dira. Lizitatzaileek giza baliabide eta baliabide material egokiak jarriko dituzte lan horietarako.


6.- BEREHALAKO EKINTZAKO GARBIKETA ZERBITZUA
Nolabaiteko malgutasuna beharko da erabilgarri dauden bitartekoei dagokienez, konponbide azkar eta eraginkorra behar duten lanak –aurreikusita egon ala ez– berehala gauzatu ahal izateko. Lanaldi barruan, zerbitzua berrantolatu ahalko da egoerak hala eskatzen badu, eta lanalditik kanpo, eskaintzan adierazitako prezio unitarioen arabera fakturatuko da zerbitzu hau.




7.- EKITALDI, AZOKA ETA FESTEN ONDORENGO GARBIKETA
Ekitaldi, azoka, herriko festa, manifestaldi edo bide publikoan egindako ekitaldi, hauteskunde kanpaina, herritarren kontzentrazio eta abarren ondorioz herritarren jarduera logikoari dagokiona baino zikinago dauden eremuak garbitzea da helburua.

Bide publikoko eremu horien garbiketa kasuko ekitaldia amaitu ondoren egingo da, dagokion erraztatzearekin eta urarekin ere garbituta, beharrezkoa balitz.

18:00ak baino lehen amaitzen diren ekitaldien kasuan, garbiketa egunean bertan egingo da; gainerako kasuetan, hurrengo eguneko lehen orduan egingo da.  

Giza baliabide eta baliabide materialen antolaketa enpresaren eta Udaleko zerbitzu teknikoen artean adostuko da, ekitaldia baino bi aste lehenago.

Informazio helburuetarako, hona hemen ospatzen diren festa finkoen zerrenda: (gutxi gorabeherako datak)

Inauteriak (otsaila-martxoa, Txapeltxin (larunbatean) + Inauterietako igandea, 2 egun).
San Juan jaiak (ekainak 23, 1 egun).
Portasoleko jaiak (uztaila, 2 egun).
Andramari jaiak (abuztua, 5 egun).
San Miguel jaiak (iraila-urria, 3 egun).
Txarapeako jaiak (iraila, 1 egun).
Gabon Zahar eguna (abenduak 31).


8.- PINTADAK, KARTELAK, PEGATINAK, BANDERATXOAK ETA PANKARTAK KENDU ETA GARBITZEA
Adjudikaziodunak bide publikotik (fatxadak, kale argiak, seinaleak, markesinak, karteletarako panelak, zorrotenak…) kendu beharko ditu, etengabeko moduan eta elementu horiek kaltetu gabe, pintadak, kartelak, pegatinak, pankartak, banderatxoak eta antzekoak. Lan hori Udalak momentu bakoitzean ematen dituen jarraibideen arabera egingo du adjudikaziodunak.

Fatxadetako pintadei dagokienez, fatxada mota hauetakoak bakarrik garbituko dira: harrizko fatxadak (harri hormak, harrizko plaka estaldurak…), bistako adreiluzko fatxadak, akabera zeramikoa duten fatxadak eta panel fenoliko edo antzekoen fatxadak,  Betiere fatxadako materiala kaltetu gabe eta bitarteko egokiak erabiliz (makinak, produktuak, etab.). 

Ez dira agiri honen irismenaren barne egongo fatxada margotuetako, geruza bakarreko morterozko fatxadetako eta antzekoetako pintadak kentzea. 

Lizitatzaileek emango duten zerbitzurako proposamen zehatza egin beharko dute, bitarteko ahalik eta balioaniztunekin, eta egokiak diren giza baliabide eta baliabide materialekin.

Adierazitakoa gorabehera, Udalak honako hauek ditu: kartelak jartzeko 5 panel, gutxi gorabehera, 15 egunez behin garbitu beharko direnak (hilabete bakoitzeko 1ean eta 15ean gutxi gorabehera); iragarkiak jartzeko kristalez estalitako 4 panel, astean behin garbitu beharrekoak; eta 8 autobus markesina, eta astean behin kendu beharko dira horko kartelak eta pegatinak.


9.- ARAZO ZEHATZAK DITUZTEN EREMUEN GARBIKETA BEREZIA
Garbiketa arazo bereziak dituzten Udalerriko eremu zehatzetako zoladura sakonki garbitzean datza. Batez ere, asteburuetan txizez eta okadaz betetzen diren eremuak izaten dira.

Garbiketa zerbitzu horretarako bitarteko tekniko bereziak behar izatea gerta liteke, garbiketa behar duten guneak direla eta (arkupeak, saltokietarako sarrerak, etab.) garbitzeko erabil daitezkeen bitartekoak mugatuak direlako, ura metatzea eta eremu pribatuetara sartzea saihestu behar baita.

Hona hemen eremu hauen zerrenda eta maiztasunak:
Astean behin, astelehenetan, ezkerreko fatxada, Mitarte kaleko 18tik Basabe Industrialderantz, Mitarte kaleko atariak/saltokiak Andramariko kantxaren aldetik, etab.


10.- HUSTUBIDEAK GARBITZEA
Hustubideetan gelditu diren hondakinak garbitu beharko dira, hustubideek momentu oro behar bezala funtzionatzen dutela bermatuta.

Zerbitzuaren aldian behingo parteak gorabehera, Udal Zerbitzu Teknikoei jakinaraziko zaie sarrien buxatzen diren, hondakin gehien metatzen diren eta/edo eraikuntza akats gehien dituzten eremuak edo tarteak zeintzuk diren.

Garbiketa behar den guztietan egingo da eta, gutxienez, urtean bitan, udazkenari arreta berezia jarrita, hostoen erortzea dela eta. Neurri bereziak hartuko dira hustubideak bereziki zikintzen dituzten ur jasen ondoren.


11. ELURTE ETA IZOZTEETARAKO PLANA
Elurteak edo izozte handiak gertatzen badira, Udalak Elurteetarako Planean zehaztutako zerbitzuak eta baldintzak errespetatu beharko dira. Kasu horretan, adjudikaziodunaren langile guztiak Udalaren esanetara egongo dira. 

Gatz edo bestelako urgarrien hornidura Udalaren kontura izango da. 


12.- LARRIALDIETARAKO PLANA
Larrialdi edo aparteko egoera kasuetan, adjudikaziodunak Udalaren eskura jarriko ditu Udalak egokitzat jotzen dituen bitarteko guztiak, eskaintzan adierazitakoen artean.

Zerbitzua eskaintzarekin batera aurkeztu diren prezio unitarioen arabera fakturatuko da.



II.- HONDAKINEN BILKETA ETA GARRAIOA

A.- ANIMALIA HILEN BILKETA (Txakurrak, katuak, usoak, arratoiak…)
Animalia hilak bide publikotik kenduko dira horretarako beharra ikusi edo jakinarazi den guztietan.

Adjudikaziodunak indarreko legeriaren arabera egingo ditu bilketa eta kudeaketa, kudeaketa kostuak Udalaren kontura badira ere.


B.- GARBIKETAN JASOTAKO HONDAKINEN BILKETA ETA GARRAIOA
Garbiketa zerbitzuek sortutako hondakinak indarreko legeriaren arabera biltzean datza. Horretarako, adjudikaziodunak egokiena den irtenbidea proposatuko du.

Eskuzko erraztatzean sortzen diren hondakinak bide publikoan dauden birziklatze edukiontzietara eramango dira (5 gai: organikoa, ontziak, papera, beira eta errefusa). Erraztatze mekanikoan sortutakoak ondore hauetarako gaitu diren edukiontzien eremuan utziko dira.

Kontuan hartu behar da zabor poltsa txikiak botatzeko bide publikoetako edukiontziak erabili ahalko dira.

Beren ezaugarriak direla eta edukiontzi horietara bota ezin diren hondakinak behar bezala kudeatuko ditu adjudikaziodunak indarreko legeriaren arabera, kudeaketa kostu horiek Udalaren kontura badira ere.

Udazkenean (eta beste garai batean, ahal denean) landare jatorriko hondakinen gaikako bilketa egingo da eta une honetan dagoen landareen zabortegi mankomunatura (Arrasateko AKEI) eramango dira.


B. TXERTATZEKE DAUDEN URBANIZAZIO BERRIAK

Eremu bakoitzaren kasuan, beharko diren giza baliabideak eta makinak xehatu beharko dira, eta kostua ere bai (guztizko kostua proposamen ereduan jasoko da). Kostu horiek aplikatuko dira eremu berriak txertatzeko.

Horrez gain, urbanizazio berrien txertatze partzialen kasuan jarraituko duten irizpidea azaldu beharko dute enpresek.



IV. titulua. LANGILEAK, MATERIALA ETA INSTALAZIOAK

LANGILEAK
A.- Orokortasunak
Langile kopurua nahikoa izan beharko da eta langileek zerbitzua emateko gaitasun egokia izan beharko dute. Lehiaketako zerbitzuen inguruan lizitatzaileek eskainitako planetan, zerbitzu bakoitza emateko behar diren lan eta langileen aurreikuspenak zehaztu egingo dira.

Erantzukizunen esleipen eta agintaritza logiko eta zehatzak dituen administrazio eta funtzionamendu egitura bat definitu beharko da, antolaketa seguru eta erantzulea lortzeko, ezarritako helburuen araberakoa eta Agirian xedatutako dokumentu eta informazio guztia idatzi, kudeatu, kontrolatu eta interpretatzeko gaitasunarekin.

Zerbitzuak ez dira inolaz ere goizeko 7:00ak baino lehen hasiko.


B.- Zerbitzuak gauzatzeko derrigorrezko lanpostuak:
Zerbitzuekin zerikusia duten gai guztietan enpresa Udalaren aurrean ordezkatuko duen Teknikari Ordezkaria. Zerbitzuek behar dituzten erabakiak hartzeko adinako boterea izango du; beraz, zerbitzuek ez dute pairatuko erabakiak hartzeko legezko gaitasun edo gaitasun formalik ez izateagatiko ondoriorik. Ahalordedun horrek zerbitzuen inguruan antolatzen diren bileretan parte hartu beharko du, betiere deialdia hogeita lau ordu lehenago egin bada, edo antzeko ahalmen erabakia duen ordezkari bat bidaliko du.

Zerbitzuaren Arduradun bat, antzeko lanpostu batean gutxienez ere bost urteko esperientzia duena. Zerbitzuaren eguneroko antolaketa, ikuskapen eta kontrol lanez arduratuko da, eta ekipamenduen mantentze eta kontserbazio eginkizunen arduraduna izango da ere. Telefono bidez aurkitzeko moduan egongo da (24 ordu / 365 egun). 

Lizitatzaileak bere eskaintzan aurkezten dituen zuzeneko langileak.

Era berean, zerbitzuetara esleitutako zeharkako langileen zerrenda xehatua aurkeztu beharko da, zerbitzuen funtzionamendu zuzena bermatzeko.




C.- Langileen subrogazioa
Lan kontratuen subrogazioa: kontratistak lan arloko legeriak horren inguruan xedatutakoa beteko du.

Uneko kontratistaren langileen baldintzak eta ezaugarriak ezagutze aldera, agiri honen eranskin moduan txertatu da aipatu langileen egoeraren laburpen koadroa. (3. ERANSKINA).


D.- Langileen arduraldia
Zerbitzuari atxikitako langile guztiek kontratuaren xederako lan egingo dute esklusiban. Bestelako zerbitzuak gauzatu ahal izateko, Udalaren agindu edo berariazko baimena jaso beharko dute.


E.- Langileen inguruko betebeharrak
Kontratistak langileen baldintzak doitu beharko ditu indarreko legerian xedatutakoaren arabera. Ez betetze guztiak kontratistaren erantzukizun esklusiboa izango dira.

Agiri honetan eta aurreko adjudikazio kontratuan aurreikusitako zerbitzuei atxikitako langileek ez dute inolako lan harremanik izango Udalarekin kontratuaren indarraldian zehar edo kontratua amaitu edo suntsiarazi ondoren.

Ezingo zaio Udalari inolako erantzukizunik eskatu eta Udala erantzukizun orotatik libre egongo da kontratistaren eta bere langileen arteko erreklamazioen kasuan.


F.- Larrialdietarako langileak 
Kontratistak larrialdietarako telefono bat jarriko du (eguneko 24 orduetan, urteko 365 egunetan) zerbitzuaren udal zuzendaritzaren, poliziaren edo partikularren aldetik jasotzen diren abisu, erreklamazio eta jarraibideak kudeatzeko. Zerbitzu hori lanegunetan zein jaiegunetan egongo da erabilgarri. Komunikazio horiek liburu batean idatziko dira eta bertan adieraziko dira emandako aginduak eta horien jatorria, data eta ordua.


G.- Langileen ordezkapenak
Oporraldi, gaixotasun baja, baimen, hobekuntza ikastaro eta abarretarako, enpresak ordezkatze plan egokiena proposatu beharko du.

Lizitatzaile bakoitzak “Oporraldietarako plan xehatu” bat proposatuko du, Aretxabaletaren moduko ezaugarriak dituen udalerri bateko zerbitzu beharren arabera.
Adjudikaziodunak 24 orduren buruan eman beharko du bajen berri, eta derrigorrezkoa izango da baja hartu duen langilea baja hasi eta egun bateko epean ordezkatzea, absentziaren iraunaldi osorako.

Zerbitzuaren Arduraduna aldatu edo ordezkatu behar izatekotan, adjudikaziodunak idatziz eta nahikoa aurrerapenarekin proposatuko dio Udalari aldaketa hori, proposatzen duen pertsonaren curriculuma aurkeztearekin batera. Horren arabera, Udalak, egokia baderitzo, ordezkapena baimenduko du.

Urtero, kontratistak Udalari konpentsatuko/ordainduko dio (Udalak berak erabakitzen duenaren arabera) aurreko urtean ordezkatu ez ziren langileen absentzien ondorioz aurreztutako zenbatekoa.


H.- Uniformea
Agiri honen zerbitzuei atxikitako langileek uniforme egokia eramango dute jantzita, zerbitzuen identifikazioa, segurtasuna eta kontrola ziurtatzeko. Uniforme horrek barne izango ditu, edozein kasutan ere, Laneko Arriskuen Prebentziorako Legean eskatzen diren segurtasun eta babes bitartekoak.

Jantzien kantitatea eta kalitatea indarreko hitzarmen kolektiboetan adostutakoaren arabera arautuko dira.


I.- Lan hizkuntza
Administrazioarekin ahozko zein idatzizko harremana izango dutenez, hizkuntza gaitasunei dagokienez, kontratatzen den enpresaren langileek administrazio kontratatzaileak eskatzen dituen baldintzen antzekoak bete beharko dituzte; beraz, 
Teknikari Ordezkariak eta Zerbitzuaren Arduradunak, Udalarekin zuzeneko harremana izango dutenez, Europako Erreferentzia Esparruaren araberako ahozko B2 maila egiaztatu beharko dute (administrazioaren ahozko HE2 mailaren baliokidea).

Kaleak garbitzen dituzten langileen % 50ek Europako Erreferentzia Esparruaren araberako ahozko B1 maila egiaztatu beharko dute (administrazioaren ahozko HE1 mailaren baliokidea).

Kontratua adjudikatu aurretik, enpresak egiaztatu beharko du zerbitzua emango duten pertsonek eskatzen den hizkuntza gaitasuna dutela. Halaber, kontratua hasi ondoren zerbitzua emateko pertsona berriak atxikitzen badira, dagokien hizkuntza gaitasuna egiaztatu beharko dute.

Hizkuntza gaitasuna honela egiaztatu ahalko da:
Zerbitzua emango duten pertsonek eskatzen den hizkuntza gaitasuna dutela egiaztatzen duten dokumentuak aurkeztuta; edo 
Administrazioak helburu horretarako antolatzen dituen probetan parte hartuta (proba horietan lortzen den egiaztatzeak ez du baliorik izango bestelako egoeretan).

Subrogazio kasuan, langileek ez badute eskatutako hizkuntza gaitasuna betetzen, bezero eta herritarren hizkuntza eskubideak bermatzeko behar diren neurriak adostuko dira.

2.- Herritarrei zuzendutako komunikazio guztiak (abisuak, kontzientziazio kanpainak, etab.) euskara eta gaztelaniaz egingo dira, betiere euskarari lehentasuna emanda.

3.- Enpresak administrazioarekin dituen ahozko zein idatzizko harremanak (kontratuak, fakturak, txostenak, memoriak, bilerak, etab.) euskaraz egingo dira edo, hala onartzen bada, bi hizkuntzetan.


MATERIALA ETA MAKINAK
A.- Orokortasunak
Zerbitzuak merkatuan dauden eta lanen kalitate optimoa lortzeko behar diren teknika eta tresna guztiak izango ditu barne.

Sistema hauek, ahal bada, mekanikoak izango dira eta zehatz-mehatz azalduko dira eskaintzan.

Adjudikazioduna zerbitzua behar bezala emateko behar diren makina eta ekipamendu guztiak eskura jartzeaz arduratuko da.

Adjudikaziodunaren kontura izango dira konponketa, mantentze, kontserbazio, nahitaezko berrikusketa, aseguru eta bestelakoen gastuak kontratuaren indarraldi osoan zehar.

Makina guztiek indarreko araudiak beteko dituzte zarata, kutsadura eta segurtasunari dagokienez.

Makina eta tresnen gutxieneko ezaugarriak:

1. ERRAZTATZEKO MAKINA
· CE homologazioa
· Edukiera nahikoa duen hondakinentzako kalapatxa.
· Europako Parlamentuaren eta Kontseiluaren 2016/1628 (EB) Erregelamenduak, 2016ko irailaren 14koak, gas eta partikula kutsatzaileen emisio mugei dagokienez eta errepidekoak ez diren makina mugikorretan instalatzen diren barne errekuntzako motorren mota homologazioari dagokionez bete beharreko baldintzei buruzkoak, 1024/2012 eta 167/2013 (EB) Erregelamenduak aldatzen dituenak eta 97/68/CE Zuzentaraua indargabetzen duenak, xedatutakoa beteko du.
· Atzera martxako soinu eta argi bidezko ohartarazlea.
· Osagarriak: Presio handiko pistola…

ORGAK
· Poltsak eramatekoa edo edukiontziak eramatekoa
· Lau gaitan banatua. (organikoa, ontzi arinak, papera/kartoia eta errefusa).
· Erosoa eta arina. (Materiala: aluminioa altzairu herdoilgaitza …)


B.- Makinak erosteko modalitatea
Enpresari dagokio esklusiban materiala erosteko modalitateei buruzko erabakia, egokien deritzon sistemaren arabera (erosketa, renting-a, leasing-a, etab.).

Nolanahi ere, bitarteko materialak ez zaizkio Udalari itzuliko kontratua amaitzean, hurrengo atalean Udalaren jabetzakoak diren eta kontratu honen lizitatzaileen eskura jarriko diren makinei buruz adierazitakoa kaltetu gabe.


C.- Makinak ordezkatzea
Matxurarik edo bestelako gorabeherarik gertatzekotan, berehala jakinarazi beharko da gorabehera, eta makina egun baten buruan ordezkatu beharko da.

Makina berean matxurak errepikatzen badira, edo makina erabilgaitz gelditzen bada, Udalak makina behin betiko ordezkatzea eskatu ahalko du, adjudikaziodunaren kontura. Makina berriak ordezkatu denaren antzeko ezaugarriak izango ditu.


D.- Inbentarioa
Kontratistak, zerbitzua martxan jartzen den hilabetean, azken batean zerbitzuari atxikitako makinen inbentarioa aurkeztu beharko du.


E.- Makinak mantentzea
Adjudikaziodunaren erantzukizuna izango da makinak egoera orokor onean mantentzeko behar diren lanak egitea, bai kontratistak berak jarritako makinen zein Udalak jarritako makinen kasuan ere.

Adjudikaziodunak kontratu honi esleitutako material guztien mantentze prebentiborako plan bat aurkeztuko du, eta hor adieraziko ditu egin beharko diren koipeztatze, berrikusketa, kanpoko garbiketa, barruko garbiketa eta gainerako aldian behingo eragiketak. Hilean behin, makinei egindako mantentze lanen eta antzemandako matxura eta gorabeheren partea aurkeztuko du.


F.- Makinak identifikatu eta errotulua jartzea
Zerbitzuari atxikitako ibilgailu guztiek Udalak definitutako errotulua eramango dute, ibilgailuak zerbitzukoak direla agerian utzita.
G.- Makinei ura hornitzea
Urarekin garbitzeko eta bultzatzeko makinek behar duten ura udal saretik hartuko da, inolako kosturik gabe baina baliatutako m3-ak zenbatuta. Udalak adierazitako hidrante edo ur harguneetatik hartuko da. Ura arrazoizko moduan erabiliko da eta kontsumoa Udalak garai bakoitzean agintzen dituen mugetara egokituko da.

Hilean behin aurkeztuko dira ibilgailu bakoitzaren guztizko kontsumoaren eta kontsumo partzialaren parteak.


H.- Orgak, erremintak eta gainerako tresnak.
Adjudikaziodunak kontratatutako zerbitzua behar bezala gauzatzeko behar diren orga, erreminta eta tresna guztiak jarriko ditu, eta gerta litezkeen ohiko gorabeherei aurre egiteko adinako erreserbak izango ditu.



INSTALAZIOAK
A.- Orokortasunak
Kontratistak Aretxabaletan izango ditu kontratu honetako obligazioak betetzeko behar diren lokalak (bulegoak, aldagelak, biltegiak eta zerbitzuko ibilgailuen konponketa, mantentze lanak, garbiketa, desinfekzioa eta abar egiteko garajea).

Kontratistaren kontura izango dira instalazio horiek egokitzeko gastu guztiak, funtzionamendu gastuak (ura, argia, telefonoa, gasa…), tasak, aseguruak, irekitze lizentziak (jarduera legeztatzeko izapideak, jarduera proiektua…) etab.

Aipatu lokalek laneko segurtasun eta higieneari buruzko indarreko araudia beteko dute, bai eta hondakinei, ibilgailuen garbiketari eta abarri buruzkoa ere.

Eskaintza aurkezteko momentuan instalazioak definituta egongo ez balira, zerbitzua martxan jartzeko datan instalazioak erabilgarri izateko konpromisoa hartu beharko du.

Lizitatzaile bakoitzak adieraziko du aurreikusitako instalazioak lehiaketaren objekturako esklusiboak izango diren edo beste zerbitzu batzuekin partekatuko dira. Azken kasu horretan, instalazioak sortzen dituen kargen banaketa ere kontuan hartu beharko da.


B.- Instalazioak mantentzea
Adjudikazioduna arduratuko da instalazioak osatzen dituzten elementu guztiak kontserbazio eta garbiketa egoera ezin hobean mantentzeaz.
V. titulua. KONTROL SISTEMAK.

Adjudikazioduna izango da zerbitzuaren kalitatearen erantzule zuzena. Etengabe kontrolatuko ditu harekin lotutako alderdi guztiak, egokien jotzen duen sistemaren bitartez, eta eskaintzan adieraziko du lanen kalitatea, langile eta ekipamenduen erabilgarritasuna, maiztasunen betetzea eta kexa zein gorabeheren kudeaketa kontrolatu eta bermatzeko zerbitzuaren kontrolerako plana edo sistema.

Proposatu nahi diren neurriak definitu beharko dira, modu ahalik eta xehatuenean azalduz jarduteko modua, ikuskapenen emaitzak erregistratzeko metodoa eta neurri zuzentzaileak, halakorik hartu bada, eta baita bitarteko materialak eta kontrolaren arduradunak ere.

Kontrol plana edo sistema aintzat hartuko da, batez ere, zerbitzuaren kalitatea kontrolatu eta bermatzeari dagokionez, beste alor batzuk kontrolatzeko balio badu ere.

Kontratatutako zerbitzuak Udalaren etengabeko ikuskapen eta zaintzapean egongo dira, lanak koordinatzeko, prestazioak kontrolatzeko eta, oro har, zerbitzuen prestazioa betekizun operatiboak, zerbitzuaren kalitate helburuak eta ezarritako ingurumenerako jasangarritasun parametroak betetzeko modukoa dela ziurtatzeko. 

Zerbitzuaren ikuskaritzak egindako txostenen arabera, Udalak zehaztuko ditu zerbitzua antolatu eta emateko beharrezkotzat jotzen dituen zuzenketa edo aldaketa posibleak, eta derrigorrezkoak izango dira adjudikaziodunarentzat. Horretarako, berehalako emaitza onak ematen dituzten sistema azkarrak aurreikusi beharko dira. 

Adjudikaziodunak Udalak eskaintzen dizkion kontratazio honetako zerbitzuekin lotutako txosten eta azterlan guztiak prestatu beharko ditu ere.

Adjudikaziodunak lan parte hauek aurkeztu beharko ditu aldian behin (euskarri informatikoan):

a.- Berehalako partea (24 orduren buruan)

· Makinen matxurei edo langileen “aldi baterako ezintasun iragankorrari” buruzko gorabeheren komunikazioa.

b.- Astean behingo partea:

· Zerbitzuen prestazioa, betetze maila, amaitu gabeko eremuak, aparteko lanak, etab.

c.- Hilabetean behingo partea:

· Makinen eta ibilgailuen gorabehera eta matxuren laburpena.
· Ibilgailu eta makinen kontserbazio eta mantentze lanak.
· Langileen lan egoeraren laburpena (istripu eta gaixotasunen ondoriozko bajak, absentismoa).
· Kale garbiketa zerbitzuek jasotako hondakinen kantitatea.
· Ur kontsumoak.
· Aldian behingo lan ez jarraituak, zaborrontzien garbiketa, olio orbanak, animalia hilak jasotzea, etab.

“Memoria” atalean azaldutako moduan, adjudikaziodunak zerbitzuaren jarraipen programa bat aurkeztuko du, hau da, zerbitzuaren kontrol sistema bat, kalitatea kontrolatzeko planaren proposamenarekin, eta hor azalduko ditu, ahalik eta modu xehatuenean, jarduteko modua eta erabilgarri egongo diren baliabide material eta giza baliabide guztiak.



VI. titulua.  DERRIGORREZKO INGURUMEN ALDERDIAK.

A.- MATERIALAK ETA ONTZIAK.
Produktuen ontziek horren inguruko indarreko araudia beteko dute eta behar bezala etiketatu eta biltegiratuko dira, dosifikagailu zehatzak izateaz gain.

Baliatuko diren materialek ez dituzte ingurunea eta hondakin urak kutsatuko, indarreko legeriaren arabera.

Ibilgailu eta makinen mantentze lanak indarreko araudiaren arabera egingo dira.


B.- ZARATAK.
Zarata gutxiko makinak eta ibilgailuak erabiliko dira, indarreko araudiaren arabera.

Beharrezkoak ez diren zaratak ekidite aldera, langileen lanari egozteko moduko gehiegizko zarata sortzen duten egoerak saihestuko dira. Zerbitzuari atxikitako langileek behar bezala gidatuko dituzte ibilgailuak eta kontuz manipulatuko dituzte makinak eta erremintak, oihuka ez hitz egiteaz gain.

Adjudikaziodunak zaratak zaindu egingo ditu, neurri handi batean ibilgailu eta erreminten erabilera moduaren eta mantentze egoeraren mendekoak baitira. Horrez gain, debekatuta egongo da hirigune barruan klaxonak edo bestelako gailu akustikoak erabiltzea.


C.- MAKINEK ISURITAKO GASAK.
Ibilgailu erosi berriek kontratuaren hasieran indarrean zegoen derrigorrezko araudia bete beharko dute gutxienez.


D.- HONDAKIN ARRISKUTSUAK.
Ibilgailu eta makinen olio lubrifikatzaileak eta bestelako produktuak modu independentean bilduko dira eta kudeatzaile baimendu baten bidez kudeatuko dira.


E.- BESTELAKO HONDAKINAK.
Gainerako hondakinen kasuan, landare jatorrikoak eta arriskutsuak ez direnak udalerriko gaikako bilketan bereiziko dira eta kaleko edukiontzietara botako dira.


F.- URA.
Udalak adierazitako hidrante edo ur harguneetatik hartuko da. Ura arrazoizko moduan erabiliko da eta kontsumoa Udalak garai bakoitzean agintzen dituen mugetara egokituko da.



VII. titulua.  AZALPEN MEMORIA (B gutun azala).

B “MEMORIA” gutun azalean joango den zerbitzuaren azalpen memoria, jarraian adierazitako gutxieneko dokumentu eta eranskinak izango dituena formatu digitalean aurkeztuko da.

Ez dira inolaz ere “MEMORIA” gutun azalean sartuko proposamen ekonomikoa edo automatikoki kuantifikatzekoak diren adjudikazio irizpideen araberako gainerako datuak. Horiek “C” gutun azalean sartuko dira.

1) Emango den zerbitzu mota bakoitzaren (Klausula Teknikoen Agirian adierazitako guztietatik) inguruko banakako azterlana. Hor aipatuko dira gutxienez: zerbitzuaren justifikazioa eta dimentsionatzea, datuen bilketa, errendimenduak, zerbitzuaren diseinua, lan metodologia, garbiketa sistemaren hautaketa, egikaritze sistema mota (eskuzkoa edo mekanikoa; azken kasu horretan erabiliko diren makina edo tresnak adierazita), zerbitzu mota bakoitza egikaritzeko moduaren azalpena, zerbitzuko langileak, taldeen osaera, maiztasunak eta lanen ordu banaketa
eta urteko banaketa. 
Derrigorrezkoa da 4. ERANSKINA betetzea.

2) Langileak. Langile aurreikuspenen proposamen xehatua, organigrama kategoriatan banatua, zuzeneko langileak, bajak estaltzeko langileak, ordezkapen plana, lantegietako langileak, administrazio eta ikuskaritza, zuzendaritza edo kudeatzailetza langileak (behar den langile guztiak jasoko dira, lan egindako lanaldiaren ehunekoa, kategoria profesionala, antzinatasuna, etab.), lan ordutegiak, oporraldi plana, kontratazio berrietarako irizpideak, erretiroak, langileak prestatzeko plana, segurtasun eta osasun plana, pizgarrien plana, jantziak, norbera babesteko ekipamendua, etab.
Derrigorrezkoa da 5. ERANSKINA betetzea.

3) Makinak eta ibilgailuak. Ekipamendu eta materialen zerrenda nominala, jabetza, azalpena, kantitatea, ezaugarri teknikoak, hautaketaren justifikazioa, araudi aplikagarria bete izanaren justifikazioa (zaratak, usainak, sortutako hautsa…), ur kontsumoa, erregai fosilen kontsumoa, energia alternatiboen kontsumoa, makinak eta ibilgailuak mantentzeko plana, horien erabilera maila, erreserbako makinak eta ibilgailuak, ordezkapen edo berritze tasak, ekipamendu informatikoak eta komunikazio ekipamenduak, aseguruak, etab.
Derrigorrezkoa da 6. ERANSKINA betetzea.

4) Planoak. Aurkeztu beharko dira, alde batetik, udalerri osoa barne duen plano-azterlan bat, bertan adieraziz eremu bakoitzaren garbiketa zerbitzu mota eta maiztasuna, eskuz erraztatzeko eremuak, bitarteko mekanikoz erraztatzekoak, urez garbitzekoak, brigada, etab. Bestalde, beste plano batzuk aurkeztu beharko dira adierazitako zerbitzu mota bakoitzerako, bertan adieraziz sektoreak, ibilbideak, maiztasunak, etab. Azkenik, eremuka banatutako plano xehatu bat ere aurkeztuko da, eremu bakoitzaren zerbitzu guztiak barne dituena.

5) Instalazio finkoak: instalazioen zerrenda nominalak, kokalekua, mota, erosketa edo alokairua, ibilgailuak gordetzeko eta langileen aldageletarako zentro eta esparruen ezaugarriak, aldian behingo mantentze lanak, aseguruak, etab.
Derrigorrezkoa da 7. ERANSKINA betetzea.

6) Kontzientziazio kanpainak: proposatzen den kanpaina bakoitzaren azalpen memoria, haren irismena eta zabalera ulertzeko moduko adinako xehetasunekin, egikaritze epea edo plana/egutegia, eta kanpaina aztertu eta baloratzeko behar diren gainerako inguruabarrak.

7) Kalitate eta kontrol sistemak: eskaintzan aurkeztuko da lanen kalitatea kontrolatu eta bermatzeko zerbitzuaren kontrolerako plana edo sistema. Hor definituko dira proposatutako neurriak –jarduketa modua ahalik eta modu xehatuenean azalduta–, ikuskapenen emaitzak erregistratzeko metodoa eta neurri zuzentzaileak, halakorik hartu bada, eta baita bitarteko materialak eta kontrolaren arduradunak ere.

8) Lan parteak: aldian behin nahitaez aurkeztu beharko diren lan parte guztien formatuak aurkeztu beharko dira.



VIII. titulua.  PROPOSAMEN EKONOMIKOA ETA ADJUDIKAZIO IRIZPIDEAK (C gutun azala).

C gutun azalean aurkeztuko dira:

1) Proposamen ekonomikoa, administrazio agirian adierazitako ereduaren arabera.

2) 8. 9. eta 10. ERANSKINETAN eskatzen diren laburpen koadroak eta 11. ERANSKINEKO prezio unitarioak.



1. ERANSKINA_MAIZTASUNEN PLANOA

1. PLANOA.		UDALERRIKO OROKORRA, GARBIKETA MAILAK.
1.01 PLANOA		UDALERRIKO OROKORRA, UR BIDEZKO GARBIKETA.
2. PLANOA.		URBANIZAZIO BERRIAK. Iturrizar (II. fasea) / 4a eremua_Bizitegi zona.
3. PLANOA.		EURI UREN SANEAMENDUAREN OROKORRA.
4. PLANOA.		UR BELTZEN SANEAMENDUAREN OROKORRA.
5. PLANOA.		ZABORRONTZIAK, PANELAK ETA MARKESINAK.



2. ERANSKINA_IGANDE ETA JAIEGUNETAKO EREMUEN PLANOAK

6. PLANOA.		IGANDE ETA JAIEGUNETAKO EREMUAK.



3. ERANSKINA_SUBROGATUKO DIREN LANGILEAK

Uneko kontratistaren langileei aplikatzen zaien hitzarmena indarreko “Gipuzkoako Kaleen Garbiketa Publikorako Hitzarmen Kolektiboa” da.

Azpikontratatu diren zerbitzuen zerrenda eta zerbitzu horietara atxikitako langileak, bakoitzaren hitzarmenarekin, soldatarekin, antzinatasunarekin, etab.

	KATEGORIA
	JAIOTEGUNA
	ANTZINATASUNA
	SOLDATA GORDINA
	KONTRATUAREN KODEA
	LANALDIAREN %
	Oharrak

	Peoia 
	1975/05/14
	2013/08/05
	b/g
	289
	95
	

	Peoi makinista
	1975/08/01
	2007/12/04
	b/g
	100
	100
	

	Peoia 
	1969/08/16
	2010/12/01
	b/g
	289
	92
	

	Peoia 
	1973/09/13
	2019/05/01
	b/g
	200
	95
	

	Peoia 
	1993/03/29
	2021/08/23
	b/g
	200
	95
	

	Peoia 
	1973/08/10
	2023/04/03
	b/g
	502
	90
	Ekainetik urrira lan egiten du

	Arduraduna
	1973/06/03
	1997/05/01
	25.561.60 €
(gordin adostua)
	1,00
	50
	



Kalkulatzen da, Agiri honetan aurreikusitako zerbitzua emateko, gutxienez bi makinista beharko direla, egunero erraztatze makina erabiliko dela bermatzeko, eta peoi gidari bat, ibilgailua erabiltzeko.



4. ERANSKINA_ZERBITZUAREN LABURPEN KOADROA

Derrigorrezko zerbitzu bakoitzarentzat beteko da, eta lan egun mota bakoitzarentzat ere:
1) lanegunak astelehenetik ostiralera;
2) larunbatak;
3) igande eta jaiegunak.

Kategoriaren araberako langileen eta makinen kopuruak bat etorriko dira ondorengo koadroetan proposatzen diren langileen eta makinen guztizko kopuruekin.

ZERBITZUAREN LABURPEN KOADROA ASTELEHENETIK OSTIRALERAKO LANEGUNETAN

ZERBITZUAREN LABURPEN KOADROA LARUNBATETAN

ESLEITUTAKO LANGILEAK

ZERBITZUA

	
ESLEITUTAKO LANGILEAK

ZERBITZUAREN LABURPEN KOADROA IGANDE ETA JAIEGUNETAN
	
ZERBITZUA

	
ESLEITUTAKO LANGILEAK
	
ESLEITUTAKO MAKINAK

5. ERANSKINA_LANGILEAK

Zerbitzuan aurreikusi den behargin bakoitzarentzat bete beharko da. Behargin bakoitza dagokion errenkadan.


	
Kategoria
	
LANA URTEAN ZEHAR: 
Urte osoa 
Urtean xxx hilabete
Urtean xxx egun
	
Lan ordutegiak
	
BAJAK
Ordezkatuak
Ordezkatu gabeak
	
OPORRAK
Ordezkatuak
Ordezkatu gabeak

	
	
	
	
	

	
	
	
	
	

	
GUZTIRA
	
	
	
	


LANGILEAK ASTELEHENETIKO OSTIRALERAKO LANEGUNETAN- KOKALEKUA liburukia eta orrialdea…


LANGILEAK LARUNBATETAN- KOKALEKUA liburukia eta orrialdea…
	
Kategoria
	
LANA URTEAN ZEHAR: 
Urte osoa 
Urtean xxx hilabete
Urtean xxx egun
	
Lan ordutegiak
	
BAJAK
Ordezkatuak
Ordezkatu gabeak
	
OPORRAK
Ordezkatuak
Ordezkatu gabeak

	
	
	
	
	

	
	
	
	
	

	
GUZTIRA
	
	
	
	





LANGILEAK IGANDEETAN- KOKALEKUA liburukia eta orrialdea…
	
Kategoria
	
LANA URTEAN ZEHAR: 
Urte osoa 
Urtean xxx hilabete
Urtean xxx egun
	
Lan ordutegiak
	
BAJAK
Ordezkatuak
Ordezkatu gabeak
	
OPORRAK
Ordezkatuak
Ordezkatu gabeak

	
	
	
	
	

	
	
	
	
	

	
GUZTIRA
	
	
	
	




LANGILEAK BESTE INGURUABAR BATZUETAN
	
Kategoria
	
LANA URTEAN ZEHAR: 
Urte osoa 
Urtean xxx hilabete
Urtean xxx egun
	
Lan ordutegiak
	
BAJAK
Ordezkatuak
Ordezkatu gabeak
	
OPORRAK
Ordezkatuak
Ordezkatu gabeak

	
	
	
	
	

	
	
	
	
	

	
GUZTIRA
	
	
	
	





6. ERANSKINA_MAKINAK ETA TRESNAK


KOKALEKUA Liburukia eta orrialdea

	
Ibilgailuak/
Makinak/
Tresnak
	
Marka eta modeloa
	
Berria BAI
Berria EZ
	
MODALITATEA:
1) Enpresaren zerbitzuari atxikia
2) Zerbitzuari atxiki gabea
	
OPORRAK
Ordezkatuak
Ordezkatu gabeak

	
	
	
	
	

	
	
	
	
	

	

	
	
	
	



7. ERANSKINA_INSTALAZIO ETA BITARTEKO KOMUNAK

	
	
KOKALEKUA
Liburukia eta orrialdea

	Instalazioak
	

	Mantentze gastuak
Instalazioak
	

	
Komunikazio sistemak
	

	
Erantzukizun zibileko aseguruak
	

	
Arropa, ekipamenduak
	

	
Kontzientziazio kanpainak
	

	
…
	

	
…
	





 
8. ERANSKINA_LANGILEEN KOSTUAK


Zerbitzuan aurreikusi den behargin bakoitzarentzat bete beharko da. Behargin bakoitza dagokion errenkadan.

LANGILEAK ASTELEHENETIK OSTIRALERAKO LANEGUNETAN- KOKALEKUA liburukia eta orrialdea…


	
Kategoria
	
LANA URTEAN ZEHAR: 
Urte osoa 
Urtean xxx hilabete
Urtean xxx egun
	
Lan ordutegiak
	
Kostu unitarioa oporrik eta ordezkapenik gabe
	
Egokia bada, oporretako ordezkapen kostua
	
Egokia bada, bajetarako ordezkapen kostua

	
GUZTIZKO KOSTUA

	
	
	
	
	
	
	

	
	
	
	
	
	
	

	

	
	
	
	
	
	


LANGILEAK LARUNBATETAN- KOKALEKUA liburukia eta orrialdea.

	
Kategoria
	
LANA URTEAN ZEHAR: 
Urte osoa 
Urtean xxx hilabete
Urtean xxx egun
	
Lan ordutegiak
	
Kostu unitarioa oporrik eta ordezkapenik gabe
	
Egokia bada, oporretako ordezkapen kostua
	
Egokia bada, bajetarako ordezkapen kostua

	
GUZTIZKO KOSTUA

	
	
	
	
	
	
	

	
	
	
	
	
	
	

	

	
	
	
	
	
	



LANGILEAK IGANDEETAN- KOKALEKUA liburukia eta orrialdea…
	
Kategoria
	
LANA URTEAN ZEHAR: 
Urte osoa 
Urtean xxx hilabete
Urtean xxx egun
	
Lan ordutegiak
	
Kostu unitarioa oporrik eta ordezkapenik gabe
	
Egokia bada, oporretako ordezkapen kostua
	
Egokia bada, bajetarako ordezkapen kostua

	
GUZTIZKO KOSTUA

	
	
	
	
	
	
	

	
	
	
	
	
	
	

	

	
	
	
	
	
	



LANGILEAK BESTE INGURUABAR BATZUETAN
	
Kategoria
	
LANA URTEAN ZEHAR: 
Urte osoa 
Urtean xxx hilabete
Urtean xxx egun
	
Lan ordutegiak
	
Kostu unitarioa oporrik eta ordezkapenik gabe
	
Egokia bada, oporretako ordezkapen kostua
	
Egokia bada, bajetarako ordezkapen kostua

	
GUZTIZKO KOSTUA

	
	
	
	
	
	
	

	
	
	
	
	
	
	

	

	
	
	
	
	
	




9. ERANSKINA_MAKINA ETA TRESNEN KOSTUA
	
Ibilgailuak/ Makinak/ Tresnak
	
Marka eta modeloa
	
Berria BAI
Berria EZ
	
MODALITATEA:
1) Aurreko kontratuaren zerbitzuari atxikia.
2) Enpresaren zerbitzuari atxikia.
3) Zerbitzuari atxiki gabea.
	
Atxikia ez bada, adierazi egun kopurua urtean
	
KOSTUAK
Erregaiak, aseguruak, konponketak…
	
KOSTUA
Alokairua
Beste gastu batzuk
(adierazlea)
	
KOSTUA
GUZTIRA

	

	
	
	
	
	
	
	

	

	
	
	
	
	
	
	








10. ERANSKINA_INSTALAZIO ETA BITARTEKO KOMUNEN KOSTUA

	

	
KOSTUA

	
Instalazioak
	

	
Komunikazio sistemak
	

	
Erantzukizun zibileko aseguruak
	

	
Arropa, ekipamenduak
	

	
Kontzientziazio kanpainak
	

	
Beste batzuk…
	

	

	






11. ERANSKINA_PREZIO UNITARIOAK

Aurkeztu den eskaintza ekonomikotik eratorritako prezio unitarioak:


	
PREZIOA ORDUKO
	
Lanegunetan astelehenetik ostiralera
	
Lanegunetan larunbatetan
	
Igande eta jaiegunetan

	
Peoi garbitzailea
	
	
	

	
Peoi makinista
	
	
	

	
Peoi…
	
	
	

	
Gidaria
	
	
	

	
Arduraduna
	
	
	

	
Ibilgailua…
	
	
	

	
Ibilgailua…
	
	
	

	
…
	
	
	

	
Erraztatzeko makina…
	
	
	

	
Erraztatzeko makina zorua garbitzeko moduluarekin…
	
	
	

	
…
	
	
	

	
Urez garbitzeko kamioia…
	
	
	

	
Kamioi bultzatzailea…
	
	
	

	

	
	
	




Zerrenda honetan ageri ez den beste kosturik egotekotan, gehitu dagozkion errenkada edo zutabeak.

